Source: https://www.juridice.ro/612971/fjr-traducerea-in-limba-romana-a-avizului-emis-la-20-octombrie-2018-de-comisia-de-la-venetia-privind-modificarile-aduse-cp-si-cpp.html
Timestamp: 2020-04-09 01:42:33+00:00
Document Index: 32620304

Matched Legal Cases: ['articolul 290', 'articolul 295', 'articolul 297', 'articolul 273', 'articolul 277', 'articolul 175', 'articolul 65', 'articolul 4', 'articolul 305', 'articolul 139']

JURIDICE » FJR. Traducerea în limba română a Avizului emis la 20 octombrie 2018 de Comisia de la Veneția privind modificările aduse CP și CPP
Luni, 5 noiembrie 2018, prin Avizul nr. 930 din 20 octombrie 2018, CDL-PI(2018)021, Comisia Europeană pentru Democrație prin Drept a Consiliului Europei (Comisia de la Veneția) a sugerat României să “reexamineze și să modifice dispozițiile care reglementează infracțiunile legate de corupție, în special darea de mită (articolul 290), traficul de influență și cumpărarea de influență (articolele 291 și 292), delapidarea (articolul 295) și abuzul în serviciu (articolul 297); să reexamineze și să modifice, în lumina observațiilor formulate în aviz, alte dispoziții cu un impact mai general, cum ar fi cele referitoare la termenul de prescripție (articolele 154-155), mărturia mincinoasă (articolul 273) și compromiterea intereselor justiției (articolul 277 CP); să reexamineze și să modifice dispozițiile privind măsurile de confiscare extinsă (art. 1121), definiția termenului ”funcționar public” (articolul 175) și dispozițiile privind pedepsele accesorii (articolul 65), pentru a le alinia la obligațiile internaționale asumate de Statul român” (în ceea ce privește modificările aduse Codului penal), respectiv ”revizuiască amănunțit legea modificată în ansamblul său, ținând cont de observațiile specifice prezentate în aviz, pentru a se asigura că reforma nu va avea un impact negativ asupra funcționării sistemului de justiție penală. Deși întregul set de amendamente ar trebui revizuit în detaliu, în special normele privind comunicarea privind investigațiile penale în curs (articolul 4), începerea urmăririi penale (articolul 305), limitări ale standardelor probatorii și imposibilitatea de a utiliza anumite mijloace de probă (articolul 139 alineatele 139, 143, 153, 168) și dreptul de a fi informat și de a participa la toate actele de urmărire penală (articolele 83 și 92) ar trebui modificate în esență, iar dispozițiile finale și tranzitorii să fie reexaminate” (în ceea ce privește modificările aduse Codului de procedură penală), potrivit unui comunicat semnat de judecător Dragoș Călin, Curtea de Apel București, co-președinte, și judecător Anca Codreanu, Tribunalul Brașov, co-președinte.
Aflaţi mai mult despre Anca CODREANU, aviz, Cod de procedura penala, cod penal, Comisia de la Venetia, Comisia Europeana, Dragos Calin, Forumul Judecatorilor din Romania